**Marte Meo certificering**

 **Formål med Marte Meo Certificering af institutioner:**

* At være dokumenteret Marte Meo certificeret institution for dermed at fremme naturlig udviklingsstøttende kommunikation.
* At styrke trivslen for det enkelte barn, den enkelte borger, personalet og deres relationer.
* Sikre at institutionen dagligt arbejder målrettet og bevidst med metoden.

**Hvad skal der til for at en institution kan blive Marte Meo certificeret?**

1. Antal terapeuter

Minimum 1 ansat certificeret Marte Meo terapeut i institutionen.

Der anbefales dog 2.

1. Alle i institutionen skal have introduktion til Marte Meo

 Deltagere:

Alle ansatte med børn/forældre - borger/ pårørende kontakt, også pedel, køkkendame, nyt personale, vikar osv. Skal have introduktion senest 4 mdr. efter opstart i institutionen.

 Definition af introduktion: Minimum 3 timer med introduktion til metoden inkl. elementerne.

1. Grundkursus/ Marte Meo forløb

 Deltagere:

Alt fastansat pædagogisk og sundhedsfagligt personale i institutionen skal have været igennem et Marte Meo grundkursus eller have et Marte Meo forløb ved en certificeret Marte Meo terapeut.

**Definition af grundkursus**

 Deltagerne skal præsenteres for Marte Meos grundsten:

Elementer/kommunikationsprincipper og metode.

Undervisningen er minimum 5 gange - hvoraf mindst 3 af gangene er med med egne film), fordelt over op til ½ år, hvor deltagerne får et Marte Meo forløb med sig selv i egen praksis.

**Definition af Marte Meo forløb:**

Er et Marte Meo forløb med god udvikling med minimum 3 tilbagemeldinger.

Hvis alt fast ansat pædagogisk / sundhedsfagligt personale i institutionen ikke har fået et Marte Meo forløb/ grundkursus ved certificeringen, skal dette begrundes, og der skal foreligge en tidsplan for dette.

1. Der skal fortløbende være Marte Meo forløb i gang i institutionen.
2. Information om Marte Meo til forældrene og pårørende.

Information om hvad vil det sige, at institutionen arbejder med Marte Meo i denne institution. Officielt dokument der dokumenterer Marte Meo certificeringen skal være synligt.

Forslag til formidlingsform:

* Oplæg med introduktion
* Flyers
* Videobrug på infoskærme i fællesrum
* Videobrug til individuel forældresamtaler / pårørende samtaler
* Inspirerende citater på væggene
* Praksis fortællinger som dokumentation
* Videopræsentation af metoden på hjemmesiden
* Beskrives i virksomhedsplan

6. Supervisor bistand

Vedligeholdelse for Marte Meo terapeuter:

* De ansatte Marte Meo terapeuter skal løbende have adgang til en Marte Meo supervisor efter behov og minimum 2 gange årligt ved individuel supervision eller ved brush-up.

7. Vedligeholdelse for ansatte:

* Fast Marte Meo punkt på personalemøder
* Marte Meo punkt på personalemøde med film minimum 2 gange årligt.

8. Ledelsen

Institutionens leder er ansvarlig for opfyldelse af certificeringskriterier, eksempelvis:

* Tilgængeligt udstyr
* Prioritering af ressourcer så kravene kan opfyldes